**รายงานการประชุมสภาองค์การบริหารส่วนตำบลจางเหนือ**

**สมัยวิสามัญ สมัยที่ ๒ ครั้งที่ ๑ ประจำปี ๒๕6๒**

**วันที่ ๑๔ เดือนมิถุนายน พ.ศ. ๒๕62**

**ณ ห้องประชุมสภาองค์การบริหารส่วนตำบลจางเหนือ**

#### ผู้มาประชุม

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายสมคิด เครือสบจาง | ประธานสภาฯ | สมคิด เครือสบจาง |  |
| ๒ | นายวิรัตน์ วงค์แขม | รองประธานสภาฯ | วิรัตน์ วงค์แขม |  |
| ๓ | นายสามารถ แก้วหน่อ | สมาชิกสภา อบต. หมู่ ๑ | สามารถ แก้วหน่อ |  |
| 4 | นายประกฤติ กาวิชัย | สมาชิกสภา อบต. หมู่ ๑ | ประกฤติ กาวิชัย |  |
| 5 | นายสุบิน เปี้ยสาย | สมาชิกสภา อบต. หมู่ ๒ | สุบิน เปี้ยสาย |  |
| 6 | นายกมล นันกาวงศ์ | สมาชิกสภา อบต. หมู่ ๒ | กมล นันกาวงศ์ |  |
| 7 | นายอั๊ด ตันใจ | สมาชิกสภา อบต. หมู่ ๓ | อั๊ด ตันใจ |  |
| 8 | นายสุคร ฉัตรแก้วสืบ | สมาชิกสภา อบต. หมู่ ๓ | สุคร ฉัตรแก้วสืบ |  |
| 9 | นายสุวิทย์ บาลใจ | สมาชิกสภา อบต. หมู่ ๔ | สุวิทย์ บาลใจ |  |
| 10 | นายวิเชียร นาทันเลิศ | สมาชิกสภา อบต. หมู่ ๕ | วิเชียร นาทันเลิศ |  |
| ๑1 | นายจำนง ต๊ะสิทธิ์ | สมาชิกสภา อบต. หมู่ ๖ | จำนง ต๊ะสิทธิ์ |  |
| ๑2 | นายสุคนธ์ สุยะสืบ | สมาชิกสภา อบต. หมู่ ๖ | สุคนธ์ สุยะสืบ |  |
| ๑๓ | นายทองดี หล้าวงศ์สืบ | สมาชิกสภา อบต. หมู่ ๗ | ทองดี หล้าวงค์สืบ |  |
| ผู้ไม่มาประชุม-ไม่มี | | | | |

#### ผู้เข้าร่วมประชุม

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสว่าง จาคำมา | นายก อบต. | สว่าง จาคำมา |  |
| 2 | นางสาวฉัตรนภา ท้าวขว้าง | เลขานุการนายก อบต. | ฉัตรนภา ท้าวขว้าง |  |
| 3 | นายไพบูลย์ อิ่นแก้วน่าน | รองนายกอบต. | ไพบูลย์ อิ่นแก้วน่าน |  |
| 4 | นายเหรียญทอง คำเงิน | รองนายก อบต. | เหรียญทอง คำเงิน |  |
| 5 | นายสมาน เพ็งสว่าง | ปลัด อบต./เลขานุการสภาฯ | สมาน เพ็งสว่าง |  |
| 6 | นายธนภูมิ โถสุวรรณ์ | ผู้อำนวยการกองช่าง | ธนภูมิ โถสุวรรณ์ |  |
| 7 | นางสาวมาลัย ยาวิเคียน | ผู้อำนวยการกองคลัง | มาลัย ยาวิเคียน |  |
| 8 | นายโสภณ โลมาแจ่ม | หัวหน้าสำนักปลัด | โสภณ โลมาแจ่ม |  |
| 9 | นางสาวธวัชชัย ทนันชัย | แทน ผอ.รร.นาแช่ | ธวัชชัย ทนันชัย |  |
| 10 | นางอัญชลี ชุ่มวัง | แทน ผอ.รร.กอรวกพิทยาสรรค์ | อัญชลี ชุ่มวัง |  |
| ๑๑ | นางเรวดี ปัญญาไชย | รกน. ผอ.รร.บ้านทาน | เรวดี ปัญญาไชย |  |
| ๑๒ | นายชัยชนะ ปัญญายืน | ผู้อำนวยการกองการศึกษา | ชัยชนะ ปัญญายืน |  |
| ๑๓ | นางสาวรวมพร รุ่งรัตนนภากุล | นักวิเคราะห์นโยบายและแผนฯ | รวมพร รุ่งรัตนนภากุล |  |
| ๑๔ | นางสาวปริยฉัตร ฉัตรแก้วสืบ | ผช.เจ้าหน้าที่บันทึกข้อมูล | ปริยฉัตร ฉัตรแก้วสืบ |  |

**-** ๓ -

**เริ่มประชุมเวลา ๑๓.3๐ น.**

บัดนี้ได้เวลาประชุมและสมาชิกสภา อบต. มาครบองค์ประชุมแล้วขอเชิญสมาชิกสภาองค์การบริหารส่วนตำบลจางเหนือ , คณะผู้บริหารและผู้เกี่ยวข้องเข้าห้องประชุม และขอเชิญ นายสมคิด เครือสบจาง ประธานสภาองค์การบริหารส่วนตำบลจางเหนือ จุดเทียนธูปบูชาพระรัตนตรัย จากนั้นกล่าวเปิดการประชุมและเป็นประธาน ดำเนินการประชุมตามระเบียบวาระการประชุม ต่อไปครับ

**ระเบียบวาระที่๑** **เรื่องที่ประธานแจ้งให้ทราบ**

**ประธานสภาฯ** - ระเบียบวาระที่ ๑ เรื่องแจ้งให้ทราบ ขอเชิญเลขาฯครับ

**นายสมาน เพ็งสว่าง** - แจ้งให้ทราบ เรื่องที่ ๑ เกิดโรคไข้เลือดออกระบาด ในพื้นที่บ้านทาน หมู่ ๔ ขณะนี้

(เลขานุการสภาฯ) จำนวนผู้ป่วย ๑๘-๑๙ ราย ขณะนี้ทาง อบต.และสาธารณสุขเข้าไปควบคุมอยู่ อบต.ได้

จัดซื้อทรายอะเบทและเข้าไปพ่นหมอกควันตามแผนปฏิบัติการ สาเหตุเกิดชาวบ้าน บ้านทานไม่ค่อยรักษาความสะอาดปล่อยให้มีลูกน้ำยุงลายเกิดขึ้นจำนวนมาก จึงมีการแพร่ระบาด

- เรื่องที่ ๒ เรื่อง การจัดสรรที่ดินแห่งชาติ มาสำรวจให้ชาวบ้านเข้าร่วมโครงการ ตอนนี้ทาง อบต.ได้ทำไปเรียบร้อยแล้ว และได้ส่งเอกสารไปยังสำนักทรัพยากรป่าไม้เขต ๑๓ แล้ว อยู่ระหว่างพิจารณาต่อไป

**นายสมาน เพ็งสว่าง** - เรื่องที่ ๓ เรื่องฝน ฟ้า ป้องกันอุทกภัย ภัยพิบัติที่จะเกิดมาช่วงฤดูฝน ให้ช่วยแจ้ง

(เลขานุการสภาฯ) ชาวบ้านทราบ หาแนวทางป้องกัน

-เรื่องที่ ๔ นายกสว่างได้ทำหนังสือขอเอกสารสิทธิ์ไป และได้รับการตอบกลับมาใน

รูปแบบของ คทช. ตามหนังสือได้แจ้งมาแบบนี้ ลักษณะคือไม่สามารถออกเอกสารสิทธิ์ให้ได้ แต่จัดทำในรูปแบบการจัดสรรที่ดินแห่งชาติ

**ระเบียบวาระที่ ๒** **เรื่องรับรองรายงานการประชุมครั้งที่ผ่านมา**

**ประธานสภาฯ** - รายงานการประชุมสภาองค์การบริหารส่วนตำบลจางเหนือ สมัยสามัญ สมัยที่ ๒

ครั้งที่ ๑/๒๕6๒ เมื่อวันที่ ๒๙ เดือนเมษายน พ.ศ. ๒๕6๒ ได้แจกรายงานการประชุมแล้ว และสมาชิกท่านใดมีความประสงค์แก้ไขก็ขอเรียนเชิญครับ เรื่องจะแจ้งให้ทราบ ให้แจ้งประธานสภาก่อน เพื่อจะเอาเข้าวาระการประชุม

-ข้อบกพร่อง ให้อ่านวาระการประชุมก่อน ถ้าเรื่องไหนไม่มี ให้แจ้งประธานสภาก่อน

**ประธานสภาฯ** - ถ้าไม่มีการแก้ไขอะไรแล้ว ผมขอมติรับรองรายงานการประชุมครั้งที่ผ่านมาครับ สมาชิกท่านใดเห็นสมควรรับรองรายงานการประชุมโปรดยกมือครับ

**มติที่ประชุมฯ** - **รับรองบันทึกรายงานการประชุมสมัยสามัญ สมัยที่ ๒ ครั้งที่ ๑/๒๕6๒**

**เมื่อวันที่ ๒๙ เดือนเมษายน พ.ศ. ๒๕6๒ เป็นเอกฉันท์ จำนวน ๑๒ เสียงประธานสภาฯ งดออกเสียง**

**ระเบียบวาระที่ 3 กระทู้ถาม**

* ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2) พ.ศ. 2554 สมาชิกสภาท้องถิ่นจะต้องยืน

- ๔ -

ล่วงหน้าเป็นหนังสือ เมื่อสมาชิกสภาฯ ไม่ได้ยืนเสนอล่วงหน้าเป็นหนังสือจึงไม่มีกระทู้ถาม

**ระเบียบวาระที่ 4 เรื่องที่คณะกรรมการสภาท้องถิ่นตั้งขึ้นพิจารณาเสร็จแล้ว**

- ไม่มี -

**ระเบียบวาระที่ 5 เรื่องที่เสนอใหม่**

5.1 การสำรวจประกาศจัดตั้งเขตห้ามล่าสัตว์ป่าแม่จาง

**ประธานสภาฯ** - ขอเชิญเจ้าหน้าที่จากสำนักบริหารพื้นที่อนุรักษ์ที่ ๑๓ สาขาลำปางครับ

**นายจำเนียร ตันแก้ว** - เขตห้ามล่าสัตว์ป่าแม่จาง

(หัวหน้าหน่วยจัดการต้นน้ำ) นโยบายป่าไม้ของชาติ กำหนดให้มีพื้นที่ป่าไม้ทั่วประเทศอย่างน้อยในอัตราร้อยละ ๔๐ ของประเทศ เพื่อประโยชน์ ๒ ประการ

๑ ป่าเพื่อการอนุรักษ์ กำหนดไว้เพื่ออนุรักษ์สิ่งแวดล้อม ดิน น้ำ พันธุ์พืช พันธุ์สัตว์ที่หายากและป้องกันภัยธรรมชาติอันเกิดจากน้ำท่วมและการพังทลายของดิน ตลอดทั้งเพื่อประโยชน์ในการศึกษาการวิจัย และนันทนาการของประชาชนในอัตราร้อยละ ๒๕ ของพื้นที่ประเทศ

๒.ป่าเพื่อเศรษฐกิจ กำหนดไว้เพื่อการผลิตไม้และป่าเพื่อประโยชน์ในทางเศรษฐกิจ ในอัตราร้อยละ ๑๕ ของพื้นที่ประเทศ

- ป่าอนุรักษ์ตามกฎหมาย เมื่ออดีต และปัจจุบัน

เป้าหมายดำเนินการ ประกาศป่าอนุรักษ์ตามกฎหมาย เนื้อที่ ๘๐.๘๘ ล้านไร่

(รายละเอียดเพิ่มเติม ตามเอกสารแนบ)

**นายสว่าง จาคำมา** เรื่องอนุรักษ์พันธุ์สัตว์ป่า สำหรับคณะบริหารก็คิดว่าเป็นการอนุรักษ์ไว้ก็ดี แต่ก็คง

(นายกอบต.จางเหนือ) แล้วแต่มติในที่ประชุม หรือจะหารือกันนอกรอบอีกครั้ง เพื่อหารือกับชาวบ้านก่อน แล้วค่อยเอาเข้าในที่ประชุม

**นายจำเนียร ตันแก้ว** - กระผมขออนุญาตครับ

(หัวหน้าหน่วยจัดการต้นน้ำ) คือ กระผมอยากขอความเห็นชอบ เพื่อที่จะนำข้อมูลสรุปเข้าในพระราชบัญญัติ

โดยใช้วาระการประชุมในครั้งนี้ เพื่อได้รับความเห็นชอบต่อไป แต่ถ้าท่านยังไม่ได้เห็นชอบ กระผมจำได้นำข้อสรุปรายละเอียดและเสนอตามขั้นตอนต่อไปครับ ขอบคุณครับ

**ที่ประชุมได้อภิปรายกันอย่างกว้างขวาง จึงมีความเห็นชอบดังนี้**

**ประธานสภาฯ** กระผมขอมติที่ประชุมสภา ว่าจะพร้อมหรือไม่

**มติที่ประชุม - ที่ประชุมไม่เห็นชอบการสำรวจประกาศจัดตั้งเขตห้ามล่าสัตว์ป่าแม่จาง ด้วยคะแนน ๑๒ เสียง เป็นเอกฉันท์ ประธานสภางดออกเสียง**

**ประธานสภาฯ** ๕.๒ พิจารณาเห็นชอบร่างแผนพัฒนาท้องถิ่น (พ.ศ.๒๕๖๑-๒๕๖๕)

ขอเรียนเชิญท่านนายกครับ

- ๕ -

**นายสว่าง จาคำมา** เชิญท่านปลัดช่วยแจ้งรายละเอียดครับ

(นายกอบต.จางเหนือ)

**นายสมาน เพ็งสว่าง** - แผนพัฒนาท้องถิ่นปกติ เราจะทำ ๔ ปี แต่เนื่องจากตอนนี้แผนพัฒนาท้องถิ่นต้องทำให้สอดคล้องกับแผนยุทธศาสตร์ชาติ ๒๐ ปี สอดคล้องกับแผนกลุ่มจังหวัด กลุ่มจังหวัดภาคเหนือ ซึ่งทำเป็นแผน ๕ ปี ดังนั้น กระทรวงมหาดไทยได้ให้ท้องถิ่นได้ปรับกระบวนการแผนใหม่ เมื่อก่อนแผนเดิมจะเป็น แผน ๔ ปี(๖๑-๖๔) ปัจจุบันหนังสือกระทรวงมหาดไทยให้พิจารณาทบทวนแผน ๕ ปี (๖๑-๖๕) ให้เสร็จ ภายใน วันที่ ๑๕ มิถุนายน ตอนแรกจะประชุมพิจารณาแผนสิ้นเดือนนี้ เนื่องจากรายละเอียดข้อมูลยังไม่ครบถ้วน แต่หนังสือสั่งการจากกระทรวงมหาดไทยเร่งด่วน ทำให้ อปท.ต้องปรับแผนขึ้นมาใหม่ครับ สำหรับแผนตอนนี้ได้ผ่านคณะกรรมการจัดทำแผนมาแล้ว และวันนี้ได้เสนอให้ทางสภาเห็นชอบ และให้ท่านนายกประกาศใช้แผนต่อไป สำหรับแผนทางเราได้จัดทำเป็นรูปเล่มแล้ว ซึ่งเอาแผน อบต. ๔ ปี เข้ามาทบทวน พิจารณาใหม่

* สำหรับโครงการที่ไม่ได้ทำในปี ๖๑,๖๒ จะได้นำมาใส่ในแผนปี ๖๓,๖๔,๖๕ ที่มาของโครงการในแผน เนื่องจากคณะกรรมการแผน บูรณาการแผนระดับอำเภอโดยมีนายอำเภอเป็นประธาน และมี กฟผ.แม่เมาะ เป็นหลักในการจัดทำแผนบูรณาการร่วมกัน ประชาคมทั้งหมู่บ้านและตำบล ตอนนี้ กฟผ.แม่เมาะ ได้ทำสรุปประชาคมหมู่บ้านในแต่ละหมู่บ้าน ตั้งแต่ ม.๑ถึง ม.๗ และโครงการระดับตำบลเอามาปรับใส่ในปีไหนบ้าง แต่ก็จะมีเพิ่มเข้ามา เช่น โครงการของ อบต.แม่ตีบ ที่อยากให้ทาง อบต.จางเหนือ นำโครงการเข้ามาเพิ่มเข้าไปในแผน แต่ละปีของ อบต.จางเหนือ มีอยู่ ๕ โครงการด้วยกัน ๑. โครงการท่อลอดเหลี่ยมอ่างเก็บน้ำห้วยขอด,โครงการท่อลอดเหลี่ยมอ่างเก็บน้ำห้วยหม้อ,โครงการท่อลอดเหลี่ยมอ่างเก็บน้ำห้วยปงค่า,โครงการท่อลอดเหลี่ยมอ่างเก็บน้ำห้วยปู่หิ้น,โครงการก่อสร้างสะพานห้วยเอียด
* ต่อไปขอแจ้ง โครงการจัดซื้อขยะแยกสี จำนวน ๑๘๘ ใบ เป็นปีงบประมาณ ๖๒ เพื่ออยากแจ้งให้ทราบ
* โครงการงบประมาณ ๓๐๐,๐๐๐ บาท โครงการที่ได้ประชาคมไปได้สรุปออกมา ซึ่งโครงการทั้งหมดได้ใช้งบประมาณ ๔๑ ล้านบาท แต่ละโครงการก็จะมี ๑๐๐,๐๐๐ บาท,๒๐๐,๐๐๐ บาท,๓๐๐,๐๐๐ บาท เฉลี่ยกันไป โครงการไม่เกิน ๓๐๐,๐๐๐ บาท อยากให้ทาง อบต. พิจารณาว่าโครงการไหนที่ อบต.ทำได้บ้าง ซึ่งอาจจะต้องมีการประชุมนอกรอบกัน แต่วันนี้อาจจะมีพิจารณาโครงการเบื้องต้นก่อน โครงการที่จะนำเสนอวันนี้ ได้แก่ ๑.โครงการเงินกองทุน ไม่เกิน ๓๐๐,๐๐๐ บาท ให้ทาง อบต.จัดซื้อจัดจ้าง ๒.โครงการที่ผ่านประชาคมของหมู่บ้านมาแล้ว ๓. โครงการ อบต.แม่ตีบ ๕ โครงการ

โครงการแต่ละโครงการ ให้สมาชิกพิจารณาว่าควรใส่ในปีไหนบ้าง และจะมีการนัดประชุมแผนกัน ในวันที่ ๑๙ มิถุนายน ๒๕๖๒ (นอกรอบ) เพื่อจะนำเข้าในข้อบัญญัติปี ๖๓ ในเดือน สิงหาคม ๖๒ นี้ กระผมขอเสนอแค่นี้ก่อนครับ

**ประธานสภาฯ** หนังสือสั่งการ ให้แล้วเสร็จ ภายในวันที่ ๑๕ มิถุนายน ๒๕๖๒ ตอนนี้เราต้องหารือ

นอกรอบครับ สมาชิกท่านอื่นมีใครจะเสนอเพิ่มเติมหรือไม่

**นายประกฤติ กาวิชัย** กระผมเห็นว่าหนังสือมาช้า และหนังสือได้สั่งทบทวนแผนตั้งแต่อดีตถึงอนาคต (๖๑ (ส.อบต.หมู่ ๑) ถึง ๖๕) ที่ผ่านๆมา แผนทำปีนี้แล้ว แต่แผนที่ทำแต่ก่อนมานี้ได้หายไป

- ๖ -

กระผมคิดว่าแผนที่จะทำให้เอาตั้งแต่ปี ๖๑ ขึ้นมาใส่เลยครับ ที่ยังไม่มีในแผนปัจจุบันและอนาคต และกระผมคิดว่าควรมีการประชุมนอกรอบครับ ขอบคุณครับ

**ประธานสภาฯ** สมาชิกท่านอื่นมีใครจะเสนอเพิ่มเติมหรือไม่

**นายทองดี หล้าวงค์สืบ** กระผมว่าเรื่องรับรองแผน สำหรับแผนที่ตกหล่นนั้น สามารรถนำมาเข้าแผนใหม่ได้ (ส.อบต.หมู่ ๗) ครับ และขอประชุมนอกรอบ วันที่ ๑๙ มิถุนายน ๒๕๖๒ ครับ

**ประธานสภาฯ** สมาชิกท่านอื่นมีใครจะเสนอเพิ่มเติมหรือไม่ เรียนเชิญท่านนายกครับ

**นายสว่าง จาคำมา** - ตามหลักที่ขอเปิดประชุมไป ๑๔ ถึง ๒๘ มิถุนายน ๒๕๖๒ แต่หนังสือสั่งการออกมา

(นายกอบต.จางเหนือ) ให้แล้วเสร็จใน วันที่ ๑๕ มิถุนายน ๒๕๖๒ และกระผมขอนัดประชุมนอกรอบ คือวันที่ ๑๙ มิถุนายน ๒๕๖๒ เวลา ๐๙.๐๐ น.และรบกวน สมาชิกทุกท่าน นำแผนตั้งปี ๖๑ มาด้วยครับ เพราะถ้าโครงการไหนที่ตกหล่น เราจะได้นำมาใส่แผนใหม่ และเรียบเรียงใหม่ครับ

**ประธานสภาฯ** สำหรับทุกแผน สมาชิกทุกท่านต้องทราบครับ เพราะเมื่อก่อน เราจะนำมาทำตอนไหนก็ได้ แต่ตอนี้ต้องนำมาใส่ในแผน คือ ใส่ตามปีงบประมาณครับ สมาชิกท่านอื่นมีใครจะเสนอเพิ่มเติมหรือไม่

**นายสมาน เพ็งสว่าง** แผนเก่าในหมู่บ้าน จะเป็นแผนที่ยังไม่ได้ใส่ปีและเป็นแท็ปสีดำ ให้ท่านสมาชิกดูอีกทีว่าจะนำมาใส่ในปี ๖๓,๖๔,๖๕ ครับ ขอบคุณครับ

**นายประกฤติ กาวิชัย** แผนนี้ใช้สำหรับ อบต. เป็นแผนพัฒนาท้องถิ่น หรือว่าเวลาชาวบ้านไปของบมา แต่

(ส.อบต.หมู่ ๑) แผนนี้อยู่ในแผนของ อบต. ทางเราจะทำให้ได้หรือไม่ครับ

**นายสมาน เพ็งสว่าง** ต่อไปกระผมขอแจ้ง เพิ่มเรื่องเพิ่มเติมครับ

สำหรับแผนของ อบต.แม่ตีบ กระผมยังไม่ทราบว่าจะทำยังไง แต่ขอเอาเข้าแผนของ อบต.จางเหนือ ไว้ก่อน ในส่วนของงบประมาณทาง อบต.แม่ตีบ น่าจะอุดหนุนงบมาให้เราหรือไม่ครับ กระผมขอประสานกับทาง อบต.แม่ตีบ อีกครั้ง ส่วนใหญ่จะเป็นที่นาอยู่ในเขตบ้านวังตม ต.จางเหนือ

**นายไพบูลย์ อิ่นแก้วน่าน** กรณีแผนของ อบต.แม่ตีบ ทางประธานสภา อบต.แม่ตีบ ได้ประสานกระผมมาว่า

(รองนายก อบต.จางเหนือ) จะขอเอาโครงการทั้ง ๕ โครงการนี้ ผ่านความเห็นชอบกับทาง อบต.จางเหนือ เพราะว่าพื้นที่อยู่ในเขต อบต.จางเหนือ แต่ในเรื่องรายละเอียดงบประมาณ กระผมจะติดต่อไปอีกครั้งครับ รายละเอียดโครงการตามเอกสารที่แนบครับ

**นายประกฤติ กาวิชัย** กระผมเข้าใจว่าเป็นงบประมาณของ อบต.แม่ตีบ แต่ไม่ใช่เขตรับผิดชอบของ

(ส.อบต.หมู่ ๑) อบต.แม่ตีบ กระผมจึงคิดว่านำโครงการเข้าแผนของเรา แต่ทาง อบต.แม่ตีบ ต้องสนับสนุนงบประมาณเฉพาะกิจครับ และประชาชนชาวบ้านวังตมได้รับประโยชน์หรือไม่ครับ กระผมเห็นว่าน่าจะเป็นความเห็นชอบของฝ่ายบริหารมากกว่าครับ และเสนอมาที่สภาพิจารณาครับ ขอบคุณครับ

**นายสว่าง จาคำมา** - พื้นที่ใช้ประโยชน์คือ ต.แม่ตีบ แต่ถ้าทาง อบต.แม่ตีบ ไปของบประมาณ จะต้องมี

(นายกอบต.จางเหนือ) คำถามว่า พื้นที่เป็นของใคร ซึ่งพื้นที่เป็นของ อบต.จางเหนือ ครับ

- ๗ -

**นายทองดี หล้าวงค์สืบ** กระผมคิดว่า ถ้าจะนำเข้าแผนของ อบต.จางเหนือแล้ว อนาคตจะมีปัญหาหรือไม่ครับ

(ส.อบต.หมู่ ๗)

**นายสว่าง จาคำมา** - ๕ โครงการนี้ไม่มีปัญหาครับ ถ้านำเข้าแผนแล้ว แต่ถ้าไม่อยู่ในแผนของเรา ทาง

(นายกอบต.จางเหนือ) อบต.แม่ตีบ จะไม่สามารถทำได้ครับ เพราะพื้นที่เป็นของจางเหนือครับ

**นายสุบิน เปี้ยสาย** กระผมขอเรียนถามว่า ถ้านำเข้าแผนของเราแล้ว ทางเราต้องจ่ายงบประมาณหรือไม่

(ส.อบต. หมู่ ๒)

**นายวิรัตน์ วงค์แขม** กระผมคิดว่า พื้นที่ตรงนั้นเป็นของ ต.จางเหนือจริง แต่ผู้ได้รับประโยชน์คือประชาชน

(ส.อบต.หมู่ ๔) ต.แม่ตีบ กระผม ขอเสนอว่า นำเข้าแผนของเราตามที่ท่านนายกได้แจ้ง แต่งบประมาณให้ทาง อบต.แม่ตีบจัดสรรมาเอง และอีกอย่างครับพื้นที่เป็นของเรา และภาษีเป็นของใครครับ

**มาลัย ยาวิเคียน** ขอตอบคำถามคะ ที่ว่าพื้นที่เป็นของเรา ภาษีเป็นของใคร อันนี้ภาษีเป็นของเราคะ ถ้ามีเอกสารสิทธิ์ ตามระเบียบกฎหมายคะ

**ที่ประชุมได้ อภิปรายกันอย่างกว้างขวาง ประธานจึงขอมติที่ประชุม**

**ประธานสภาฯ** สมาชิกท่านใดเห็นชอบต่อแผนพัฒนาท้องถิ่น (พ.ศ.๒๕๖๑-๒๕๖๕)ครับ ขอมติครับ

**มติที่ประชุม - ที่ประชุมเห็นชอบร่างแผนพัฒนาท้องถิ่น (พ.ศ.๒๕๖๑-๒๕๖๕)** **ด้วยคะแนน ๑๒ เสียง เป็นเอกฉันท์ ประธานสภางดออกเสียง**

**ระเบียบวาระที่ 6 เรื่องอื่น ๆ**

**ประธานสภาฯ** ระเบียบวาระอื่น ผู้เข้าร่วมประชุมมีข้อซักถามหรือไม่ครับ ต่อไปขอเชิญสมาชิกครับ เริ่มตั้งแต่หมู่ ๑ – ๗ ครับ

**ประธานสภาฯ** หมู่ ๑ ไม่มีขอซักถาม ขอเชิญสมาชิกหมู่ ๒ ครับ

**นายสุบิน เปี้ยสาย** กระผมขอสอบถามคณะบริหาร ซึ่งกระผมได้รับแจ้งจากเกษตรกรเรื่อง มีหนอนกระทู้

(ส.อบต. หมู่ ๒)มากัดกินยอดข้าวโพด กระผมอยากทราบว่าทางฝ่ายป้องกันและบรรเทาสาธารณภัย

มีแนวทางช่วยเหลืออย่างไรบ้างครับ ขอบคุณครับ

**ประธานสภาฯ** สมาชิกหมู่ ๓ มีข้อซักถามหรือไม่ครับ ถ้าไม่มีขอเชิญสมาชิกหมู่ ๔ ครับ

**นายสุวิทย์ บาลใจ** กระผมขอสอบถามเรื่องเครื่องกระจายเสียงของบ้านทาน-วังตม ครับ ตอนนี้จะหมด

(ส.อบต.หมู่ ๔)ปีงบประมาณในเดือนกรกฎาคม ๒๕๖๒ นี้แล้ว อยากทราบว่าจะทำทันหรือไม่ครับ

เพิ่มเติมอีก ๑ เรื่อง ครับ คือเรื่องถนนสายบ้านจางเหนือพัฒนาไปทางบ้านทาน เกิดการชำรุดเสียหาย เป็นหลุมเป็นบ่อ อยากให้ทาง อบต.แจ้งให้ อบจ.เข้ามาดำเนินการซ่อมแซมถนนที่ชำรุด ต่อจากถนนลาดยางที่ซ่อมแซมไปก่อนหน้านี้ด้วยครับ ขอบคุณครับ

**นายวิรัตน์ วงค์แขม** กระผมขอเพิ่มเติม เรื่องไข้เลือดออกที่เกิดขึ้นในบ้านทานครับ ความจริงแล้วเกิดจาก

(ส.อบต.หมู่ ๔) คนที่ไปทำงานที่อื่น แล้วเกิดป่วยและกลับมาพักฟื้นที่บ้านเลยเกิดทำให้เชื้อแพร่กระจายไปสู่คนในหมู่บ้านครับ ตอนนี้ก็ได้มีเจ้าหน้าที่เข้าไปพ่นยา และชาวบ้านก็ได้พัฒนาหมู่บ้าน ตัดกิ่งไม้ คว่ำภาชนะที่น้ำขัง ทาง อสม.ก็ได้ออกสำรวจลูกน้ำทั่ว

- ๘ -

หมู่บ้านทุกหลังคาเรือน แต่การพ่นยากระผมอยากให้พ่นทั่วทั้งหมู่บ้านเลยครับ เพราะถ้าพ่นตรงจุดเกิดเหตุ ยุงก็สามารถย้ายไปที่อื่นได้ ทำให้การแพร่เชื้อมีมากขึ้นครับ

อีกเรื่องคือเรื่องหนอนกระทู้ ซึ่งชาวบ้านในหมู่บ้านทานก็ได้รับความเดือดร้อนเช่นกันครับ จึงอยากให้ทาง อบต.รีบทำหนังสือแจ้งไปยังเกษตรอำเภอ เพื่อช่วยแก้ไขปัญหาโดยเร็วเพราะตอนนี้หนอนได้กัดกินยอดข้าวโพดเกือบจะหมดแล้ว แต่ชาวบ้านก็พยายามแก้ไขปัญหาเบื้องต้น โดยการพ่นยา แต่หนอนนั้นมีมากเกินไป ทำให้การพ่นยาไม่สามารถทั่วถึงได้ครับ ขอบคุณครับ

**ประธานสภาฯ** เชิญสมาชิกหมู่ ๕ ครับ

**นายวิเชียร นาทันเลิศ** - กระผมขอเพิ่มเติม เรื่องหอกระจายข่าว หมู่ ๔-หมู่ ๕ ที่สมาชิก หมู่ ๔ ได้เรียนถาม

(ส.อบต.หมู่ ๕) ไป ซึ่งตอนนี้ใกล้จะหมดเวลาแล้วครับ กระผมกลัวจะไม่ทันและอีกอย่างหอกระจายข่าวเดิม ก็ไม่ค่อยได้ยินเสียงแล้ว เวลาประชาสัมพันธ์ ให้ชาวบ้านทราบข่าวต่างๆ กระผมขอเรียนถามท่านนายกด้วยครับ ขอบคุณครับ

**ประธานสภาฯ** เชิญสมาชิกหมู่ ๖ ครับ หมู่ ๖ ไม่มีข้อซักถาม

เชิญสมาชิกหมู่ ๗ ครับ

**นายทองดี หล้าวงค์สืบ** - กระผมมีอยู่ ๒ เรื่องด้วยกัน

(ส.อบต.หมู่ ๗)๑ เรื่องแผนดำเนินการครับ กระผมคิดว่าแผนที่ผ่านมาก็ให้แล้วเสร็จไป และให้นำแผน

ใหม่เข้ามาใส่ไปเลยครับ เพราะบางโครงการตอนนี้จะหมดปีงบประมาณแล้วก็ยังไม่แล้วเสร็จ กระผมเกรงว่าจะไม่ทันระยะเวลาที่กำหนด

๒ เรื่องซ่อมประตูน้ำอ่างเก็บน้ำห้วยหลอด จะแล้วเสร็จเมื่อไรครับ ตอนนี้น้ำก็เริ่มมีแล้วครับ เริ่มขึ้นมามากพอสมควรแล้วครับ ขอบคุณครับ

**ประธานสภาฯ** ขอเรียนเชิญท่านนายกครับ

**นายสว่าง จาคำมา** กระผมขอพูดต่อเนื่องเลยครับ

(นายก อบต.จางเหนือ)- ม.๒ ที่เกิดหนอนกระทู้ กระผมรบกวนให้ชาวบ้านเข้ามาแจ้งที่ อบต. หรือทำหนังสือ

และรวบรวมรายชื่อบุคคลที่ได้รับความเดือดร้อนมาด้วย นำตัวอย่างหนอนกระทู้มาด้วยยิ่งดีครับ เหมือนกับที่ทางบ้านทานได้นำมาแจ้งยัง อบต. และทาง อบต.จะได้เร่งดำเนินการ แจ้งทางเกษตรอำเภอให้ทราบ และหาแนวทางป้องอีกทางครับ

* สำหรับหมู่ ๔ เรื่องหอกระจายเสียง กระผมจะให้หัวหน้าโสภณช่วยให้คำชี้แจงครับ

เรื่องถนนสายหลัก กระผมก็ติดตามประสานไปยัง อบจ. ก็มาแก้ไขให้อยู่ ๑ กิโล ซึ่งเมื่อก่อนเวลาถนนชำรุดได้แก้ไข แต่ไม่ค่อยดี ตอนนี้ที่ชำรุดเพิ่มเติม กระผมจะได้เร่งประสานงานเพิ่มเติมครับ

เรื่องไข้เลือดออก กระผมอยากให้ชาวบ้านและผู้นำหมู่บ้านช่วยให้ความร่วมมือด้วยครับ วันจันทร์นี้ เวลา ๑๐.๐๐ น.ขอนัดประชุมชาวบ้านของบ้านทาน เรื่องไข้เลือดออกและทาง อบต. จะแจ้งทาง รพ.สต บ้านทาน ให้นัด อสม. เข้าร่วมประชุม รวมถึงผู้นำชุมชนด้วย เพื่อหาทางแก้ไขและวิธีการป้องกันไข้เลือดออกครับ

* เรื่องไฟกิ่ง ได้แจ้งผู้ช่วยช่างไฟฟ้าเข้าดำเนินการแล้วครับ
* สำหรับ ม.๕ เรื่องหอกระจายเสียงเช่นกัน ให้หัวหน้าโสภณชี้แจงครับ

- ๙ -

* สำหรับ ม.๗ เรื่องแผนดำเนินการ จะแล้วเสร็จ ตามระยะเวลาแน่นอน ถ้าเสร็จแล้วจะนำประตูน้ำเข้ามาใส่ครับ

**นายสุบิน เปี้ยสาย** กระผมอยากถามท่านนายกว่า เรื่องหนอนกระทู้นี้ให้ทำหนังสือแจ้งยังอบต. จะให้ทำ

(ส.อบต. หมู่ ๒) แค่หมู่บ้านนาแช่ หรือให้ทำทั้งตำบลครับ เพราะตอนนี้หนอนมันได้เกิดและลุกลามไป

ทั่วแล้วครับ ขอบคุณครับ

**นายกมล นันกาวงค์** กระผมขอเพิ่มเติมครับ คือตอนนี้บ้านเราเกิดความแห้งแล้งมาก ทำให้หนอนเข้ามา

(ส.อบต. หมู่ ๒) วางไข่ในยอดข้าวโพด เพราะไม่มีต้นไม้ให้วางไข่ เพราะอากาศแล้ง ถ้าฝนตกหนอนก็จะเริ่มหาย

เพราะหนอนจะกลายเป็นผีเสื้อครับ

**นายสว่าง จาคำมา** ถ้าได้รับแจ้งจากชาวบ้านเรื่องหนอนกระทู้ ให้ทางสมาชิกแจ้งมาทางอบต. ได้เลยครับ

(นายก อบต.จางเหนือ) ทางเราจะได้แจ้งเจ้าหน้าที่ และออกตรวจสอบพื้นที่ครับ

**ประธานสภาฯ** กระผมขอฝากนายกสอบถาม เรื่องเกษตรอำเภอประจำตำบลจางเหนือ ว่าตอนนี้คือ

ใครครับ เพราะประชาชน ตำบลจางเหนือยังไม่รู้จักเลยครับ ขอบคุณครับ

ต่อไปเชิญหัวหน้าสำนักปลัดครับ

**นายโสภณ โลมาแจ่ม** สำหรับหนอนกระทู้ ช่วงนี้เกิดจากอากาศบ้านเราแล้งมาก จึงทำให้เกิดหนอนกระทู้

วางไข่ ซึ่งสารเคมีบางตัว ถ้าพ่นไปแล้ว แค่หยุดชะงักการเจริญเติบโตเท่านั้น เพราะ

จากหนอนก็จะเป็นผีเสื้อ ซึ่งจะกัดกินทั้ง ข้าวโพด ข้าว และอื่นๆอีกมากมาย ซึ่งถ้าพบ

ให้ตัดทิ้งและเผาไฟครับ

**ประธานสภาฯ** เชิญ ผอ.กองการศึกษาครับ

**นายชัยชนะ ปัญญายืน** สำหรับกองการศึกษา มีหนังสือแจ้งให้ทางสมาชิกช่วยสำรวจอุปกรณ์กีฬา ตอนนี้ยัง

ขาดอีก ๕ หมู่บ้านที่ยังไม่ได้ส่ง ขอความร่วมมือด้วยครับ ขอบคุณครับ

**ประธานสภาฯ** เชิญ ผอ.กองช่างครับ

**นายธนภูมิ โถสุวรรณ์** กระผมมีเรื่องของโครงการก่อสร้างครับ ตอนนี้มีโครงการในข้อบัญญัติอีก ๔-๕

โครงการ ตอนนี้ที่ดำเนินการ คือ โครงการถนนลาดยาง ส่วนโครงการถังเก็บน้ำ

คอนกรีต นั้นจะเปลี่ยนเป็นโครงการก่อสร้างถนน คสล. บ้านนายอุทัย มุสุ บ้าน

ปงแท่น ม.๑ ตอนนี้ได้ทำหนังสือไปถึงป่าไม้ และรอป่าไม้ตอบกลับมา

อีกส่วน คือ งบประมาณของกองทุน ซึ่งตอนนี้เรายังมีโครงการหลายอย่าง ที่เราต้อง

ทำแต่เราก็จะทำให้เร็วที่สุด และจะเร่งดำเนินการให้แล้วเสร็จครับ ขอบคุณครับ

**ประธานสภาฯ** เชิญ ผอ.กองคลังครับ

**นางสาวมาลัย ยาวิเคียน** คะ สำหรับดิฉันจะขอแจ้งเรื่องโครงการจ่ายขาดเงินสะสม รางระบายน้ำบ้าน หมู่ ๗

ขณะนี้กำลังดำเนินการและถนนสายป่ากล้วย-นากุ่น ตอนนี้แจ้งผู้รับเหมาเข้ามาทำสัญญาแล้วคะ ที่ผ่านทางเราขาดเจ้าหน้าที่พัสดุทำให้งานทำงานล่าช้ามาก แต่ตอนนี้ได้รับผช.เจ้าหน้าที่พัสดุมาแล้วก็จะค่อยดำเนินการไปตามลำดับคะ

ต่อไป โครงการถนนบ้านนายจรัส บุญมาป๊อก ตอนนี้มีคนซื้อเอกสารไปแล้ว ๒ ราย แต่มีมายื่นเอกสารแค่ ๑ ราย ก็ได้รอคณะกรรมการพิจารณาอีกทีคะ

โครงการบ้านนายบุญช่วย ถนน ๓ เส้น ได้เสร็จเรียบร้อยแล้วคะ

- ๑๐ -

โครงการบ้านนายพิทักษ์และนายศรีมา ตอนนี้รอผู้รับเหมามาทำสัญญาคะ

และขอแจ้งโครงการจัดซื้อถังขยะแยกสี ตอนนี้ของมาแล้ว วันจันทร์นี้เราจะตรวจนับแล้วคะ และจะได้แจกจ่ายต่อไป ขอบคุณคะ

**ประธานสภาฯ** เชิญสมาชิก ม. ๑ ครับ

**นายประกฤติ กาวิชัย** สำหรับอุปกรณ์กีฬา กระผมได้สอบถามจากเยาวชน เรื่องขาดอุปกรณ์กีฬาชิ้นไหนบ้าง

(ส.อบต.หมู่ ๑) แต่ทางเยาชนมีอุปกรณ์อยู่ จึงขอเปลี่ยนเป็นกองหรือเครื่องดนตรี จะได้หรือไม่ครับ

**นายวิรัตน์ วงค์แขม** กระผมขออนุญาต ถามหัวหน้าโสภณ เรื่องหอกระจายเสียง ว่าตอนนี้ ดำเนินการไปถึง(ส.อบต.หมู่ ๔) ไหนแล้วครับ เพราจะหมดระยะเวลาดำเนินการแล้ว ช่วยให้คำตอบด้วยครับ เพราะ

กระผมไม่อยากให้โครงการหลุดไปครับ ขอบคุณครับ

**นายโสภณ โลมาแจ่ม** สำหรับเครื่องขยายเสียง สำนักปลัดกำลังทำ TOR และต่อไปจะทำจัดซื้อจัดจ้าง เพราะทางเราก็ขาดบุคลากร ทำให้งานล่าช้า แล้วงานพัสดุล้นมือทำไม่ไหว

ซึ่งตอนนี้จะให้น้องเจน น้องนก ไปเรียนรู้ระบบกับทาง อบต.สบป้าด เรื่องรถกระเช้า หลังจากรถกระเช้าเสร็จ ก็จะมีอีก ๑ โครงการ และต่อไปจะเป็นเครื่องกระจายเสียง ถามว่าทำทันหรือไม่ กระผมตอบได้เลยครับ ทันแน่นอนครับ แต้ถ้าเสร็จวันไหนไม่สามารถตอบได้ แต่จะเร่งดำเนินการให้เสร็จทันงบประมาณนี้ครับ

**นายวิรัตน์ วงค์แขม** กระผมขอสอบถามเพิ่มเติมครับ โครงการจัดซื้อจัดจ้างขยะมาทีหลังทำไมถึงได้ก่อนละ(ส.อบต.หมู่ ๔) ครับ

**นายโสภณ โลมาแจ่ม** กระผมขอลำดับความสำคัญครับ เพราะโครงการถังขยะได้เร่งเข้ามา แต่เครื่อง

กระจายเสียง ตอนนี้ TOR เสร็จแล้ว อยู่ในส่วนของจัดซื้อจัดจ้างครับ ขอบคุณครับ

**นายวิรัตน์ วงค์แขม** กระผมก็อยากให้ท่านเห็นใจผมด้วย ถ้าโครงการหลุดไปแล้วชาวบ้านประท้วงขึ้นมา

(ส.อบต.หมู่ ๔) สมาชิกทั้ง ๒ หมู่บ้าน จะทำไง เพราะตลอดทั้งปี กระผมได้แค่โครงการเดียวครับ

ขอบคุณครับ

**ประธานสภาฯ** เชิญท่านนายก ครับ

**นายสว่าง จาคำมา** โครงการเครื่องขยายเสียงแผนดำเนินงาน อยู่ระหว่าง มี-ค ถึง ก-ย ๖๒ กระผมขอ

(นายก อบต.จางเหนือ) รับรองว่าทันแน่นอนครับ แล้วเสร็จภายในเดือน ก.ย.ครับ เพราะอยู่ในแผนดำเนินการแล้วครับ ขอบคุณครับ

**ประธานสภาฯ** เชิญเลขาสภา ครับ

**นายสมาน เพ็งสว่าง** เรื่องที่จะไปจัดการบริหารต่อ กระผมจะช่วยติดตามอีกแรงให้เป็นไปตามแผนดำเนินการ

ในส่วนของแผนต่างๆตอนนี้ได้เร่งรัดอยู่ ในส่วนของการจัดซื้อจัดจ้าง และทางอบต.ก็ได้มีงานเข้ามาเยอะมากครับ และจังหวัดก็จะเข้ามาตรวจ LPA อีก และลงข้อมูล ITA อีก และก็มีปัญหาเรื่อง ไฟฟ้า อินเตอร์เน็ต อีกครับ และจะได้หารือกับหัวหน้าส่วน

อีกทีครับ ขอบคุณครับ

- ๑๑ –

**นายไพบูลย์ อิ่นแก้วน่าน** กระผมขอนำเสนอ ๒ ประเด็นครับ

(รองนายก อบต.จางเหนือ) ๑ เรื่องเกษตรกรที่เกิดภัยพิบัติ ขอแจ้งสมาชิกแต่ละหมู่บ้านให้ชาวบ้านที่ได้รับความเดือดร้อนลงรายชื่อ แปลงที่ทำมีกี่ไร่ รูปถ่าย และให้ท่านสมาชิกรับแจ้งเลย หรือท่านไหนสะดวกให้มาร้องทุกข์ที่ อบต. ได้เลย ภายในอาทิตย์หน้า จะได้ประสานไปทางเกษตร ให้เข้ามาชี้แจงที่ อบต.นี้เลย ครับ

๒ เสียงตามสาย กระผมขอชี้แจงครับ คือ เป็นหน้าที่ของสภาที่จะติดตามตรวจสอบ และเป็นหน้าที่ของท่านที่จะต้องชี้แจงว่าตอนนี้งานไปถึงขั้นไหนแล้ว หรือติดขัดตรงไหน ท่านต้องแจ้งทางสภารับทราบครับ ขอบคุณครับ

**ประธานสภาฯ** - ใครมีอะไรสอบถามหรือเสนออะไรอีกหรือไม่หากไม่มี ต้องขอขอบคุณทุกท่านที่ได้มา

ประชุมและเข้าร่วมประชุมในวันนี้ กระผมขอปิดการประชุมครับ

**เลิกประชุม** เวลา ๑๖.๓0 น.

(ลงชื่อ)  ผู้จดบันทึกการประชุม

(นายสมาน เพ็งสว่าง)

เลขานุการสภาองค์การบริหารส่วนตำบลจางเหนือ

คณะกรรมการตรวจรายงานการประชุม ได้พิจารณาตรวจรายงานการประชุมเมื่อวันที่ ๒๐ มิถุนายน 256๒ ปรากฏว่ารายงานการประชุมสภาองค์การบริหารส่วนตำบลจางเหนือ สมัยวิสามัญ สมัยที่ ๒ ครั้งที่ ๑/ 256๒ เมื่อวันที่ ๑๔ มิถุนายน 256๒ มีเนื้อหาครบถ้วนถูกต้องสมบูรณ์แล้วทุกประการ จึงลงลายมือชื่อไว้เป็นหลักฐาน

**ตรวจถูกต้องแล้ว**

(ลงชื่อ)  กรรมการตรวจรายงานการประชุม


(นายสุบิน เปี้ยสาย)

สมาชิกสภา อบต.จางเหนือ หมู่ที่ ๒

(ลงชื่อ)  กรรมการตรวจรายงานการประชุม

(นายอั๊ด ตันใจ)

สมาชิกสภา อบต.จางเหนือ หมู่ที่ ๓

(ลงชื่อ)  กรรมการตรวจรายงานการประชุม

(นายทองดี หล้าวงค์สืบ)

สมาชิกสภา อบต.จางเหนือ หมู่ที่ ๗

- ๑๒ -

สภาองค์การบริหารส่วนตำบลจางเหนือ ได้มีมติในการประชุมเมื่อวันที่ ๑๔ มิถุนายน ๒๕๖๒ เห็นชอบรับรองรายงานการประชุมสภาองค์การบริหารส่วนตำบลจางเหนือ สมัยสามัญ สมัยที่ ๒ เมื่อวันที่ ๒๙ เดือนเมษายน พ.ศ. ๒๕6๒

(ลงชื่อ)  ผู้ตรวจบันทึกการประชุม

(นายสมคิด เครือสบจาง)

ประธานสภาองค์การบริหารส่วนตำบลจางเหนือ